
Text rozhodnutia
Súd: Krajský súd Bratislava Spisová značka: 6S/82/2017 Identifikačné číslo súdneho spisu: 1017200616 Dátum vydania rozhodnutia: 13. 07. 2017 Meno a priezvisko sudcu, VSÚ: Mgr. Marián Degma ECLI: ECLI:SK:KSBA:2017:1017200616.1 Uznesenie Krajský súd v Bratislave v právnej veci žalobcu: Z.. H. F., N. XXXX/XX, XXX XX J., proti žalovanému: Slovenská komora stavebných inžinierov, Mýtna 29, 810 05 Bratislava, o preskúmanie zákonnosti postupu a rozhodnutia žalovaného č. 281/2017 zo dňa 16.02.2017, takto r o z h o d o l : Krajský súd v Bratislave žalobu o d m i e t a. Žiaden z účastníkov n e m á právo na náhradu trov konania. o d ô v o d n e n i e : 1. Žalobou doručenou Krajskému súdu v Bratislave dňa 24.04.2017 sa žalobca domáhal preskúmania zákonnosti rozhodnutia žalovaného č. 281/2017 zo dňa 16.02.2017, ktorým žalovaný potvrdil rozhodnutie Autorizačnej komisie Slovenskej komory stavebných inžinierov o jeho vyčiarknutí zo Zoznamu autorizovaných inžinierov zo dňa 07.12.2016 pod značkou 1572-15500901/2016. 2. Podľa § 2 ods. 2 SSP každý, kto tvrdí, že jeho práva alebo právom chránené záujmy boli prerušené alebo priamo dotknuté rozhodnutím orgánu verejnej správy, opatrením orgánu verejnej správy, nečinnosťou orgánu verejnej správy alebo iným zásahom orgánu verejnej správy, sa môže za podmienok ustanovených týmto zákonom domáhať ochrany na správnom súde. 3. Podľa § 49 ods. 1 SSP žalobca musí byť v konaní pred správnym súdom zastúpený advokátom; to neplatí, ak má žalobca, jeho zamestnanec alebo člne, ktorý za neho na správnom súde koná alebo ho zastupuje, vysokoškolské právnické vzdelanie druhého stupňa. Povinnosť zastúpenia, vysokoškolské právnické vzdelanie druhého stupňa. Povinnosť zastúpenia sa vzťahuje aj na spísanie žaloby. Splnomocnenie udelené advokátovi nemožno obmedziť. 4. Podľa § 98 ods. 1 písm. f) SSP správny súd uznesením odmietne žalobu, ak žalobca nebol pri jej podaní zastúpený podľa § 49 ods. 1 alebo § 50. 5. Nahliadnutím do súdneho spisu správny súd zistil, že žalobca nie je v konaní pred správnym súdom zastúpený advokátom tak, ako to predpokladá ustanovenie § 49 ods. 1 SSP. Keďže žalobca nebol zastúpený advokátom ani pri spísaní žaloby a v žalobcom iniciovanom konaní pred správnym súdom sa nejedná o prípady uvedené v § 49 ods. 2 a § 50 SSP, súd žalobu podľa § 98 ods. 1 písm. f) SSP odmietol. 6. O náhrade trov konania súd rozhodol podľa § 170 písm. a) SSP tak, že žiaden z účastníkov nemá právo na náhradu trov konania, ak bola žaloba odmietnutá. 7. Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z. z. v znení zákona č. 33/2011). Poučenie: Proti tomuto uzneseniu po nadobudnutí jeho právoplatnosti možno podať kasačnú sťažnosť prostredníctvom Krajského súdu v Bratislave (§ 438 SSP v spojení s § 444 SSP). Lehota na podanie kasačnej sťažnosti je jeden mesiac od doručenia rozhodnutia krajského súdu (§ 443 ods. 1 SSP). Sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa; ide o konania o správnej žalobe podľa § 6 ods. 2 písm. c) a d); je žalovaným Centrum právnej pomoci (§ 449 ods. 1 a 2 SSP). V kasačnej sťažnosti sa musí okrem všeobecných náležitostí podania podľa § 57 SSP uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva a návrh výroku rozhodnutia (sťažnostný návrh). Proti výroku o výške náhrady trov konania nie je prípustná kasačná sťažnosť (§ 493 ods. 2 písm. h) SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1017200616.1 (dáta aktuálne k 3. 11. 2026). Záväzné je znenie zverejnené súdom.




